OR คว้ารางวัล “สุดยอดไอพีโอ” ตอกย้ำความสำเร็จระดับเอเชีย
OR ปลื้ม คว้ารางวัล "BEST IPO" ระดับเอเชียจาก Asset Asian Awards 2021 ตอกย้ำเป็นหุ้น IPO ที่มีรายการจองซื้อหุ้นสูงที่สุดในประวัติการณ์ของตลาดหลักทรัพย์แห่งประเทศไทย
OR ปลื้ม คว้ารางวัล "BEST IPO" ระดับเอเชียจาก Asset Asian Awards 2021 ตอกย้ำเป็นหุ้น IPO ที่มีรายการจองซื้อหุ้นสูงที่สุดในประวัติการณ์ของตลาดหลักทรัพย์แห่งประเทศไทย
29 มี.ค. 2565

บริษัท ปตท. น้ำมันและการค้าปลีก จำกัด (มหาชน) หรือ OR ตอกย้ำความภาคภูมิใจในความสำเร็จระดับเอเชีย คว้ารางวัลประเภท BEST IPO ที่สุดแห่งความสำเร็จในการเสนอขายหุ้นสามัญเพิ่มทุนต่อประชาชนทั่วไปเป็นครั้งแรกหรือ IPO (Initial Public Offering) จากนิตยสาร The Asset ซึ่งเป็นนิตยสารชั้นนำของเอเชียด้านการเงินและการลงทุนที่ได้รับการยอมรับจากกลุ่มนักธุรกิจและนักลงทุน
โดยหุ้นโออาร์ถือว่าเป็นหุ้น IPO ที่ประสบความสำเร็จมากที่สุดด้วยมูลค่าเกือบ 54,000 ล้านบาท อีกทั้งยังเป็นหุ้น IPO ที่มีรายการจองซื้อหุ้นสูงที่สุดในประวัติการณ์ของตลาดหลักทรัพย์แห่งประเทศไทย
สำหรับรางวัลดังกล่าวพิจารณาจากปัจจัยต่าง ๆ ได้แก่ มูลค่าบริษัท มูลค่าการเข้าตลาด และขนาดของการเปิดขายหุ้น IPO คัดเลือกโดยคณะกรรมการ บรรณาธิการผู้ทรงคุณวุฒิของ The Asset ร่วมกับสถาบันการเงิน โดยได้ข้อมูลจากการสัมภาษณ์เชิงลึกจากกลุ่มนักลงทุนและการวิเคราะห์ข้อมูลที่จัดทำโดย Asset Benchmark Research ซึ่งเป็นองค์กรวิจัยชั้นนำของภูมิภาคเอเชีย ถือเป็นอีกหนึ่งความภาคภูมิใจของ โออาร์ ที่ประสบความสำเร็จในการสร้างความแข็งแกร่งและภาพลักษณ์ที่ดี รวมถึงกระจายมั่งคั่งและความเป็นเจ้าของให้กับประชาชนที่สนใจเข้ามามีส่วนร่วมในการเป็นเจ้าของโออาร์ในฐานะผู้ถือหุ้นที่จะเติบโตไปด้วยกันอย่างยั่งยืน